cyanic-selkie/wikianc huggingface dataset:
Անորսալի վրիժառուները
Հետաքրքիր փաստեր
Ֆիլմի երաժշտության հեղինակը Բորիս Մոկրոուսովն է, իսկ երգերի խոսքերը գրել է Ռոբերտ Ռոժդեստվենսկին։ Խարտյաշ Ժոզիի ռոմանսի բառերի հեղինակը Էդմոնդ Քեոսայանն է ։
Ստյուարտ Սքոթ
2007 թվականին Սքոթը ենթարկվել է ապենդիցիտի հեռացման վիրահատության, որի ժամանակ նրա մոտ չարորակ ուռուցք է հայտնաբերվել։ Նա քիմիաթերապիայի կուրս է ստացել, սակայն ժամանակավոր թուլացումից հետո՝ 2011 թվականին, նրա մոտ կրկին քաղցկեղ են ախտորոշել։ 2014 թվականին ESPY Awards-ի ամենամյա մրցանակաբաշխության ժամանակ Ստյուարտը, քաղցկեղի դեմ պայքարի համար, ստացել է Ջիմի Վի մրցանակը։ 2015 թվականի հունվարին 49-ամյա Սքոթը մահացել է քաղցկեղից։
Հերբերտ Աաչ
Ծանոթագրություններ
Կատեգորիա:Ամերիկացի նկարիչներ Կատեգորիա:Ամերիկացի գրողներ
Ստյուարտ Սքոթ
Վաղ տարիներ
1983 թվականին Սքոթն ավարտել է դպրոցը և ընդունվել Հյուսիսային Կարոլինայի Չապել Հիլլ համալսարան։ Համալսարանում Ստյուարտը եղել է Alpha Phi Alpha-ի եղբայրության անդամ։ Աշխատել է WXYC ռադիոկայանում, ինչպես նաև եղել է ամերիկյան ֆուտբոլային թիմի անդամ, որտեղ խաղացել է ընդունիչի և երկրորդ գծի պաշտպանի դիրքերում։ 1987 թվականին ավարտել է ուսումը համալսարանում՝ ստանալով բանավոր հաղորդակցություն մասնագիտությամբ արվեստի բակալավրի աստիճան ։
Աշխատանք տեղական հեռուստաալիքներում
Սքոթը, համալսարանում ուսումնառության ավարտից հետո, 1987 թվականից մինչև 1988 թվականն աշխատել է Ֆլորենսայի (Հարավային Կարոլինա) WPDE-TV ալիքում՝ որպես մարզական հաղորդումների թղթակից և հաղորդավար ։ Այնտեղ նա հայտնի է դարձել իր ֆիրմային «ավելի զիլ է, քան բարձի հակառակ կողմը» արտահայտության շնորհիվ։ 1988-1990 թվականներ ընթացքում աշխատել է Ռոլի քաղաքի (Հյուսիսային Կարոլինա) WRAL-TV 5 ալիքում՝ որպես թղթակից։ WRAL Sports-ի հաղորդավարներից մեկը՝ Ջեֆ Գրաբելին, հետագայում հիշել է, որ Սքոթի և սպորտի բաժնի միջև եղել է «բնական կապ»։ Գրավելին Ստյուարտի ոճը նկարագրել է՝ որպես ստեղծագործական, շփվող և նորությունների բաժնին մեծ քանակությամբ էներգիա հաղորդող։ Նույնիսկ WRAL-ից հեռանալուց հետո Սքոթն այցելել է իր նախկին գործընկերներին և վերաբերվել նրանց՝ որպես իր ընտանիքի անդամներին ։
1990 թվականից մինչև 1993 թվականը Սքոթն աշխատել Է NBC-ի (Օռլանդո,Ֆլորիդա) WISH ստորաբաժանումում՝ որպես մարզական թղթակից և սպորտային ծրագրերի հաղորդավար։ WESH-ում աշխատելու ընթացքում նա հանդիպել է ESPN-ի պրոդյուսեր Գուս Ռեմսիին, ով նույնպես նոր էր սկսել իր պրոֆեսիոնալ կարիերան։ Ռեմսիի խոսքով՝ ինքը Սքոթի հետ առաջին հանդիպումից հասկացել է, որ նա մեծ աստղ է դառնալու։ Նրան թույլ են տվել փորձել իր ուժերը ռոդեոյի լուսաբանման մեջ, և նա դա նույնպես լավ է արել, ինչպես և ապագայում լուսաբանել է NBA-ի եզրափակիչները ESPN-ի համար։ Ռոդեոն լուսաբանելու համար նա լավ գնահատականներ է ստացել Central Florida Press Club-ից ։
ESPN
1993 թվականին ESPN-ի նոր տաղանդների որոնման փոխնախագահ Էլ Ջեֆրին փնտրում էր նոր հաղորդավար ESPN2 հեռուստաալիքի համար, որը կարող էր գրավել երիտասարդ հանդիսատեսին ։ Նրա ընտրությունը կանգ է առել Սքոթի վրա, և նա առաջարկել է Սքոթին այդ աշխատանքը։ Չնայած այն ժամանակ հեռուստատեսությունում բավականին շատ աֆրոամերիկացիներ կային, սակայն նա դարձել է այն քչերից մեկը, ով մինչ այդ պրոֆեսիոնալ սպորտով չի զբաղվել։ Սկզբնապես Ստյուարտը փոքրիկ փոդքասթ է վարել, որը հեռարձակվել է ժամում երկու անգամ՝ SportsNight հաղորդման ժամանակ։ Այն բանից հետո, երբ SportsNight-ի առաջատար Քիթ Օլբերմանը տեղափոխվել է SportsCenter, Սքոթը զբաղեցրել է նրա տեղը։ Նա նաև կանոնավոր կերպով մասնակցել է SportsCenter-ի ձայնագրություններին, որտեղ Ռիչ Էյզենի, Սթիվ Լիվիի, Քենի Մեյնի, Դեն Պատրիկի և այլ առաջատարների հետ աշխատել է նույն թիմի կազմում , ինչպես նաև այդ հաղորդման գովազդում ։
2002 թվականին Սքոթը դարձել է ESPN-ում NBA-ի խաղերի հեռարձակման առաջատարներից մեկը, իսկ 2008 թվականին՝ հիմնական հաղորդավարը։ Միևնույն ժամանակ, նա սկսել է աշխատել նույն պաշտոնում ABC հեռուստաալիքում՝ NBA-ի խաղերի լուսաբանման ժամանակ, ներառյալ եզրափակիչ սերիաները։ Բացի այդ, նա սկսել է աշխատել որպես առաջատար SportsCenter-ում և 1997-2014 թվականներին լուսաբանել է NBA-ի եզրափակիչ սերիաները։ 1997 և 1998 թվականների NBA-ի եզրափակիչների ժամանակ նա բացառիկ հարցազրույց է վերցրել Մայքլ Ջորդանից։ Երբ 2006 թվականին Monday Night Football-ի հեռարձակման իրավունքն անցել է ESPN-ին, Սքոթը սկսել է վարել խաղերի վայրից, ինչպես նաև Monday Night Countdown հաղորդումը և SportsCenter-ի թողարկումները՝ նվիրված երկուշաբթի օրվա խաղերին։ 1997 թվականին նա աշխատել է NFL Primetime ծրագրում, 2002-2005 թվականներին՝ Monday Night Countdown-ում և 1999-2001 թվականներին՝ Sunday NFL Countdown-ում։ 1995 թվականին նա նաև լուսաբանել է MBL-ի փլեյ-օֆի խաղերը և NCAA մրցաշարի Չորսի եզրափակչում ։
Սքոթը ESPN Magazine պարբերականում ղեկավարել է Holla սյունակը։ ESPN-ում նրա աշխատանքի ընթացքում 2008 թվականի նախընտրական արշավի ժամանակ հարցազրույց է վերցրել Թայգեր Վուդսից, Սամմի Սոսայից, նախագահ Բիլ Քլինթոնից և նախագահ Բարաք Օբամայից ։ Այս հարցազրույցի ընթացքում Ստյուարտն ու Բարաքը բասկետբոլ են խաղացել մեկը մյուսի դեմ ։ 2004 թվականին, ԱՄՆ-ի զինված ուժերի հարցմամբ, Սքոթը և SportsCenter-ի այլ հաղորդավարներ մի ամբողջ շաբաթ թողարկումները ձայնագրել են Քուվեյթում, որոնք ստացել էին SportsCenter: Salute the Troops անվանումը։ Նա վարել է ESPN-ի մի քանի խաղային և ռեալիթի շոուներ, ինչպիսիք են Stump the Schwab-ը, Teammates-ը և Dream Job-ը, Դեյվիդ Բլեյնի «Կենդանի թաղման», ինչպես նաև America’s Funniest Home Videos-ի առաջին և միակ դրվագը, որը կոչվում է AFV: The Sports Edition ։
Անձնական կյանք
1993-2007 թվականներին ամուսնացած է եղել Քիմբերլի Սքոթի հետ ։ Ամուսնության արդյունքում ծնվել են նրա երկու աղջիկները՝ Թեյլան և Սինդին։ Մահվանից առաջ հանդիպել է Քրիսթին Սպոդոբալասկիի հետ ։ Ջիմի Վի մրցանակի հանձնման արարողության իր խոսքի ժամանակ դիմել է իր դուստրերին․ «Թեյլա և Սինդի, ես ձեզ սիրում եմ ավելի շատ, քան երբևէ կկարողանամ արտահայտել։ Դուք իմ կյանքի զարկերակն եք։ Ես այսօր կանգնած եմ այստեղ՝ այս բեմին, ձեր շնորհիվ» ։
Աչքի վնասվածք
2002 թվականի ապրիլի 3-ին՝ ESPN-ի «Նյու Յորք Ջեթս» մարզական ճամբարում անցկացվող հատուկ թողարկման նկարահանումների ժամանակ, Սքոթը ստացել է վնասվածք, որի արդյունքում վնասվել է աչքի եղջերաթաղանթը ։ Չնայած նա վիրահատվել է, բայց սկսել է տառապել վերին կոպի պտոզով ։
Քաղցկեղ
2007 թվականի կիրակի առավոտյան Սքոթը, Monday Night Football ձայնագրման նախագծում մասնակցություն ունենալու համար, Կոնեկտիկուտից մեկնել է Փիթսբուրգ։ Ուղևորության ժամանակ նրա որովայնը սկսել է ցավել և շուտով ցավն այնքան է ուժեղացել, որ խաղի փոխարեն նրան տարել են հիվանդանոց, որտեղ հեռացրել են ապենդիցիտը ։ Հետազոտելով այն՝ բժիշկները հայտնաբերել են, որ Ստյուարդը հիվանդ է քաղցկեղով։ Երկու օր անց Նյու Յորքում նրան վիրահատել են՝ հեռացնելով հաստ աղիքի մի մասը, որոշ ավշային հանգույցներ և այն ամենն, ինչ գտնվել է ապենդիցիտի կողքին։ Վիրահատությունից հետո նրան առաջարկել են քիմիաթերապիայի պրոֆիլակտիկ կուրս ։ Սքոթը համաձայնվել է սկսել կուրսը՝ միաժամանակ շարունակելով աշխատանքը ESPN-ում և ABC-ում ։ Այդ ժամանակահատվածում նա այսպես է բնութագրել իր կյանքը․ «Հիվանդության ամենահետաքրքիր պահերից մեկը, ես գիտեմ, հնչում է ինչպես օքսիմորոն, դա հանդիպումն է այն մարդկանց հետ, որոնք նույնպես պայքարում են դրա դեմ։ Դուք նրանց հետ կապված եք։ Դա նման է եղբայրության կամ կանացի հասարակության»։ Երբ Սքոթը վերադարձել է աշխատանքի, որոշ մարդիկ՝ իմանալով նրա ախտորոշման մասին, փորձել են իմանալ, թե ինչպես են նրա գործերը կամ արտահայտել իրենց անհանգստությունը, սակայն նա ցանկացել է խոսել միայն սպորտի մասին, ոչ թե հիվանդության ։
Քիմիաթերապիան տվել է իր արդյունքները և հիվանդությունը ժամանակավորապես նահանջել է, բայց 2011 թվականին նրա մոտ կրկին ախտորոշվել է քաղցկեղ։ Սակայն, ինչպես նախորդ անգամ, շուտով նրա մոտ սկսվել է հիվանդության ախտանիշների ժամանակավոր թուլացում, բայց 2013 թվականի հունվարի 14-ին հիվանդությունը կրկնվել է ։ Քիմիաթերապիայից հետո նրան խորհուրդ են տվել զբաղվել խառը մենամարտերով կամ P90X-ով ։ Մինչև 2014 թվականը նա տարել է 58 ինֆուզիա, ինչից հետո անցել է դեղահաբերի։ Բուժման ընթացքում նա տարել է մի քանի ճառագայթում և վիրահատություն ։ Սքոթը միշտ խնդրել է չասել իրեն, թե քաղցկեղի զարգացման որ փուլում է գտնվում ինքը ։
Ջիմի Վի մրցանակ
2014 թվականի հուլիսի 16-ին ESPY Awards արարողությանը Սքոթն արժանացել է Ջիմի Վիի մրցանակի՝ քաղցկեղի դեմ իր շարունակվող պայքարի համար։ Իր խոսքի ընթացքում նա պատմել է, որ արարողությունից մեկ շաբաթ առաջ, լյարդի հետ կապված խնդիրների պատճառով, յոթ օրվա ընթացքում նա տարել է չորս վիրահատություն ։ Նա նաև ասել է․ «Երբ դու մեռնում ես, դա չի նշանակում, որ դու պարտվել ես քաղցկեղին։ Դու հաղթել ես քաղցկեղին նրանով, թե ինչպես և ինչու ես ապրել» ։ Արարողության ժամանակ ցուցադրվել է տեսանյութ, որում եղել են Սքոթի կադրերը Ջոնս Հոպկինսի հիվանդանոցից և քաղցկեղի հետ պայքարի այլ դրվագներ ։
Մահ
Ստյուարտ Սքոթը մահացել է քաղցկեղից 2015 թվականի հունվարի 4-ին Էվոնիի իր տանը (Կոնեկտիկուտ) ։
Նրա մահից հետո ESPN-ը հայտարարել է. «Ստյուարտ Սքոթը՝ նվիրված ընտանիքի անդամ և ESPN-ի հիմնական հաղորդավարներից մեկը, մահացել է քաղցկեղի դեմ անզիջում և ոգեշնչող պայքարից հետո։ Նա 49 տարեկան էր» ։ Նրա հիշատակը հարգելու համար հեռուստաընկերությունը թողարկել է փաստագրական ֆիլմ, որը Sports Illustrated ամսագիրն անվանել է հիշատակի գեղեցիկ տուրք այն մարդուն, ով մահացել է «49 տարեկան հասակում` չափազանց երիտասարդ տարիքում» ։ ԱՄՆ նախագահ Բարաք Օբաման հայտարարություն է տարածել, որում ասվում է.
Շատ մարզիկներ հարգանքի տուրք են մատուցել Սքոթի հիշատակին։ Նրանց թվում էին ինչպես Բասկետբոլի ազգային ասոցիացիայի գործող, այնպես էլ նախկին խաղացողները` Ստեֆեն Քարին, Կարմելո Էնթոնին, Կոբի Բրայանտը, Սթիվ Նեշը, Ջեյսոն Քոլինզը, Շաքիլ Օ'Նիլը, Մեջիք Ջոնսոնը, Դուեյն Ուեյդը, Լեբրոն Ջեյմսը, Մայքլ Ջորդանը, Բրյուս Բոուենը, Դենիս Ռոդմանը, Ջեյմս Ուորթին, գոլֆիստներ` Թայգեր Վուդսը, Գարի Փլեյերը, Դևիդ Դյուվալը, Լի Ուեստվուդը, Բլեր Օ'Նիլը, Ջեյն Փարկը , ինչպես նաև Ռոբերտ Գրիֆին 3-րդը, Ռասել Ուիլսոնը, Ջոն Լեսթերը, Լենս Արմսթրոնգը, Բարրի Սանդերսը, Ջեյ Ջեյ Ուոթը, Դեյվիդ Օրտիսը և Շերիլ Սվուփսը ։ Հյուսիսային Կարոլինա Թար Հիլզ բասկետբոլի մարզիչ Ռոյ Ուիլյամսը նրան անվանել է «հերոս» , իսկ Բրյուս Էրիանսն ասել է. «Մենք այսօր պարտվեցինք խաղը, բայց այս առավոտ մենք կորցրեցինք շատ ավելին։ Ստյուարտ Սքոթը, կարծում եմ, լրատվամիջոցների լավագույն ներկայացուցիչներից մեկն է, ում հետ ես գործ ունեյի, այսօր մահացել է» ։
Անորսալի վրիժառուները
Ծանոթագրություններ
Կատեգորիա:Խորհրդային ֆիլմեր Կատեգորիա:Ռուսերեն ֆիլմեր Կատեգորիա:Էդմոնդ Քեոսայանի ֆիլմեր Կատեգորիա:1966 ֆիլմեր Կատեգորիա:«Մոսֆիլմ» ստուդիայի ֆիլմեր Կատեգորիա:Գրական ստեղծագործությունների էկրանավորումներ Կատեգորիա:Խորհրդային արկածային ֆիլմեր
Ստյուարտ Սքոթ
Մահ
Sports Emmy Award 2015 մրցանակաբաշխության ժամանակ «Ստուդիայի լավագույն հաղորդավար» անվանակարգում հաղթող Էրնի Ջոնսոն կրտսերն իր ելույթում հրաժարվել է պարգևից` հօգուտ Ստյուարտ Սքոթի և այն հանձնել երեխաներին ։ Պրայմ թայմ «Էմմի» մրցանակի հանձնման 67-րդ արարողության ժամանակ Սքոթի կադրերը ներառվել են «ի հիշատակ» հատվածում ։
Արտաքին հղումներ
Կատեգորիա:Քաղցկեղից մահացածներ Կատեգորիա:Ամերիկացի հաղորդավարներ Կատեգորիա:Ամերիկացի մարզական լրագրողներ
Հունգարա-ռումինական հարաբերություններ
Հունգարա-ռումինական հարաբերություններ, երկկողմ դիվանագիտական հարաբերություններ Հունգարիայի և Ռումինիայի միջև։ Երկու երկրներն էլ հանդիսանում են ՆԱՏՕ-ի և Եվրոպական միության անդամներ։ Երկրների միջև պետական սահմանի երկարությունը 424 կմ է ։
Պատմություն
Երկրորդ համաշխարհային պատերազմի ավարտից հետո Ռումինիան և Հունգարիան դարձան սոցիալիստական հանրապետություններ, սակայն երկկողմ հարաբերությունները մթագնվեցին պատմական թշնամանքով։ 1970-ական և 1980-ական թվականների ընթացքում երկրների միջև շարունակվել են դիվանագիտական շփումները։ 1977 թվականին ՀԽՍՀ Կենտկոմի գլխավոր քարտուղար Յանոշ Կադարն այցելեց Ռումինիա, որտեղ հանդիպում ունեցավ Ռումինիայի Սոցիալիստական Հանրապետության նախագահ Նիկոլաե Չաուշեսկուի հետ։ Երկրների առաջնորդները ստորագրել են երկկողմ հարաբերությունները կարգավորող համապարփակ համաձայնագիր։ Համաձայնագիրը նախատեսում էր երկրների միջև մշակութային փոխանակումների ստեղծում, ինչպես նաև Սեգեդում և Կլուժ-Նապոկում լրացուցիչ հյուպատոսարանների բացում։ Հունգարական կառավարությունը հույս ուներ, որ համաձայնագրի ստորագրումը թույլ կտա Ռումինիայում բարելավել ռումինացիների փոխհարաբերությունները հունգարական փոքրամասնության հետ, սակայն Չաուշեսկուի ռեժիմը չի կատարել իր պարտավորությունները և շարունակել է հարկադիր ձուլման քաղաքականությունը՝ ազգային միասնության ամրապնդման անվան տակ ։
1980-ականներին հունգարա-ռումինական հարաբերությունները լարված էին մնում։ Հունգարիայի կառավարությունը սկսել է մտահոգություն հայտնել Ռումինիայում հունգարացիների էթնիկ ձուլման կապակցությամբ։ 1982 թվականին ԶԼՄ-ներում հաղորդումներ են հայտնվել Տրանսիլվանիայում հունգարական փոքրամասնության հետ դաժան վերաբերմունքի մասին, ինչն էլ ավելի է խորացրել հարաբերությունները։ Ռումինիայում նաև հակաենգերական քարոզչության պոռթկում է տեղի ունեցել Տրանսիլվանիայի հետ Ռումինիայի միավորման տարեդարձի կապակցությամբ, ինչը հարաբերությունները նվազեցրել է Երկրորդ համաշխարհային պատերազմի ավարտից ի վեր ամենացածր մակարդակին։ 1985 թվականին Միջազգային հարաբերությունների գծով ԽՄԿԿ քարտուղարը Ռումինիային մեղադրեց տրանսիլվանացի էթնիկ հունգարացիների և Հունգարիայի քաղաքացիների միջև շփումներում խոչընդոտներ ստեղծելու մեջ։ Հաջորդ օրը Նիկոլաե Չաուշեսկուն Կենտկոմի պլենումում քննադատության է ենթարկել հունգարական «ազգայնականությունը, շովինիզմը և ռևանշիզմը»։ Իր հերթին Բուդապեշտի ռադիոն մեղադրել է Ռումինիային 1977 թվականի համաձայնագիրը չկատարելու մեջ, որը ստորագրել են Կադարն ու Չաուշեսկուն։ 1986 թվականին Հունգարիայի մշակույթի նախարարությունը հրատարակել է Տրանսիլվանիայի պատմության եռահատորյակը։ 1987 թվականին երկու երկրների միջև հարաբերություններն ավելի են վատացել, ինչը հանգեցրել է Ռումինիայից էթնիկ հունգարացիների մեծ թվի արտահոսքին։ Հունգարական կառավարությունը ստեղծել է միջգերատեսչական կոմիտե և շուրջ 5 միլիոն ԱՄՆ դոլար Է հատկացրել հունգարացի փախստականներին ընդունելու համար։ Միևնույն ժամանակ, 40 000 մարդ երթով անցել է Բուդապեշտում Ռումինիայի դեսպանատուն՝ ի նշան Տրանսիլվանիայի գյուղերի ծրագրված քանդման դեմ բողոքի։ Հունգարացի ցուցարարները գյուղերի քանդումը համարում էին տրանսիլվանացի հունգարացիներին ցրելու Ռումինիայի փորձ, որոնց այնտեղ բնակվում էր մոտ 2,5 միլիոն մարդ։ Հունգարիայում ցույցից հետո Ռումինիան հայտարարել է Կլուժ-Նապոկե քաղաքում հյուպատոսության փակման մասին և հայտարարել, որ Հունգարիային անհրաժեշտ է ազատել Բուխարեստում իր դեսպանատունը, որը կվերածվի մշակութային կենտրոնի ։
1988 թվականի օգոստոսին Հունգարիայի նոր առաջնորդ Կարոյ Գրոսը հանդիպել է Չաուշեսկուի հետ ռումինական Արադ քաղաքում, ինչը դարձել է այդ երկրների ղեկավարների առաջին հանդիպումը ավելի քան 10 տարվա ընթացքում։ Սակայն հանդիպումը պտուղներ չի տվել, քանի որ ռումինացիները հրաժարվել են ընդունել հարաբերությունների կարգավորման վերաբերյալ հունգարացիների առաջարկները։ Ռումինիան հրաժարվել է վերսկսել Ռումինական ներկայացուցչության գործունեությունը Դեբրեցենում և հունգարական Կլուժ-Նապոկում։ Ռումինացիները հրաժարվել են դադարեցնել գյուղատնտեսության բարեփոխումների ծրագիրը։ 1989 թվականի մարտին Հունգարիան հայտարարեց, որ բողոք է ներկայացնելու Ժնևում ՄԱԿ-ի Մարդու իրավունքների հանձնաժողովին 1977 թվականի համաձայնագրին հետևելուց Ռումինիայի հրաժարվելու, ինչպես նաև փոքրամասնությունների հարկադիր ձուլման քաղաքականության և Հունգարիա փախստականների հոսքի կապակցությամբ։ Ժնևում հունգարացի ներկայացուցիչը Ռումինիային մեղադրել է «մարդու հիմնական իրավունքների լուրջ խախտումների» մեջ, իսկ Ռումինիայի ներկայացուցիչը մեղադրել է Հունգարիային «իռռեդենտիստական նպատակներ հետապնդելու» մեջ։ Այդ կապակցությամբ Հունգարիայի կառավարությունը որոշել է միանալ փախստականների կարգավիճակի մասին Ժնևի կոնվենցիային և սկսել է փախստականների համար ճամբարներ ստեղծել երկրի արևելյան մասում և Բուդապեշտում։ ՄԱԿ-ի Մարդու իրավունքների հանձնաժողովի շվեդ ներկայացուցիչը բանաձև է ներկայացրել, որը կոչ է անում հետաքննել Ռումինիայի կողմից Մարդու իրավունքների ենթադրյալ խախտումները։ Նախաձեռնության համահեղինակներն են Ավստրալիան, Ավստրիան, Մեծ Բրիտանիան, Ֆրանսիան և Պորտուգալիան ։
2015 թվականի հուլիսի 25-ին Հունգարիայի վարչապետ Վիկտոր Օրբանն այցելեց Տրանսիլվանիա, Հունգարիայի և Ռումինիայի միջև վիճելի տարածք։ Այցի արդյունքներով Հունգարիայի վարչապետը Ֆեյսբուքում տեղադրել է «Մեծ Հունգարիայի» քարտեզների, դրոշների և հերալդիկների փորագրությամբ մետաղական տարբերանշանների և փայտե պիտակներ, որոնք վաճառվել են Տրանսիլվանիայում։ Պատկերները վրդովմունք են առաջացրել Ռումինիայի ԱԳՆ-ում, որը Օրբանի գործողությունները ռեվիզիոնիզմ է անվանել ։
Առևտուր
2014 թվականին Ռումինիան Հունգարիայի մեծությամբ երկրորդ առևտրատնտեսական գործընկերն էր՝ այդ երկրից արտահանելով 5,75 միլիարդ ԱՄՆ դոլարի ապրանքներ ։ 2014 թվականին Հունգարիան Ռումինիայի՝ մեծությամբ հինգերորդ առևտրատնտեսական գործընկերն էր՝ այդ երկրից արտահանելով 2.96 միլիարդ ԱՄՆ դոլարի ապրանքներ ։
Գայոս Մարիոս
Գայոս Մարիոս (Gaius Marius, ), հռոմեացի զորավար և քաղաքական գործիչ։ Ծնողները աղքատ էին և իրենց աշխատանքով վաստակում էին օրվա հացը։Հետագայում Մարիուսը տեղափոխվեց քաղաք և ճանաչեց քաղաքային կյանքը։ 119 թ. ընտրվել է ժողովրդական տրիբուն, 115 թ.՝ պրետոր (ապա նշանակվել Իսպանիայի կառավարիչ), 107 թ.՝ կոնսուլ։Իր տրիբունատի ժամանակ նա պլեբեյսի օգտին մի շարք օրենքներ անցկացրեց։Ապա ընտրվել է քվեստոր,պրետոր և որպես պրոպրետոր կառավարություն է ստացել Իսպանիա պրովինցիան։Կոնսուլական ընտրություններից որոշ ժամանակ անց նրա կոլեգիան մահացավ և Մարիուսը, զորքի գլուխ թողնելով Մանոիուս Ակվիացուն,վերադարձավ Հռոմ։ Աֆրիկայում պարտության է մատնել նումիդիացիներին։ Կիմբրերի և տևտոնների հարձակման վտանգը հռոմեացիներին ստիպել է, հակառակ օրենքի, ևս չորս անգամ (մ․ թ․ ա․ 104—101) Մարիոսին ընտրել կոնսուլ։ 102 թ. ջախջախել է տևտոններին, 101 թ.՝ կիմբրերին։ 100-ի համար վեցերորդ անգամ ընտրվել է կոնսուլ։Քաղաքացինեչշրի համար անտանելի էր հատկապես Մարիուսի վերջին կոնսուլությունը,երբ նա Սատանինոսի հետ մի շարք հանցագործություններ կատարեց։Օրինակ՝ Հոնիոսի սպանությունը,որը հավակնում էր Սարոտոնինոսի հետ։107 թվականից իրականացրել է ռազմական ռեֆորմ, որով սկզբնավորվել է հռոմեական բանակը քաղաքացիական աշխարհազորից պրոֆեսիոնալ բանակի վերածվելու ընթացքը։ 88 թ. ժողովրդական ժողովը Մարիոսին է հանձնել Պոնտոսի թագավոր Միհրդատ VI Եվպատորի դեմ պատերազմի հրամանատարությունը, սակայն Սուլլայի կողմից Հռոմը գրավելուց հետո Մարիոսը փախել է Աֆրիկա։ Սուլլայի Արևելք մեկնելուց հետո Մարիոսը էտրուրիայում զորք է հավաքել և գրավել Հռոմը (87)։ 86 թ-ի համար 7-րդ անգամ ընտրվել է կոնսուլ, սակայն շուտով մահացել է։
Յուգուրթական պատերազմ
Նումիդիական թագավոր Մասսինիսայի հաջորդեներից Յուգուրթան կարողացավ երկրում իշխանությունը կենտրոնացնել իր ձեռքը։ Մասսինիսայի ժառանգներից Հիեմփսալը կարողացավ փախչել Հռոմ և օգնություն խնդրել։ Երբ Ադհերբալն ուղևորվեց Հռոմ աջակցության Յուգուրթան դիմեց ամեն մինջոցի սենատորներին կաշառելու համար։ Կնքվեց Յուգուրթային ձեռնտու պայմանագիր։ Սակայն խաղաղությունը խաղտվեց, երբ Յուգուրթան պաշարեց Ադհերբալի տիրույթ դարձած Ցիրտան։ Քաղաքի գրավումից հետո քաղաքի բոլոր տղամարդիկ կոտորվեցին, իսկ Ադհերբալը սպանվեց։ Մ.թ.ա. 111թ. Հռոմը Յուգուրթային պատերազմ հայտարեց։ Կաշառելով հռոմեական զորքին Յուգուրթան կարողացավ հասնել իրեն ձեռնտու հաշտության։ Այդ փաստը ավելի լարեց իրադրությունը Հռոմում։ Տրիբուն Գայոս Մեմմիոսը պահանջեց Հռոմ կանչել Յուգուրթային։ Յուգուրթան ժողովրդական ժողովին կիրառեց նույն կաշառքի քաղաքականությունը, որը իրեն արդարացրեց և անգամ փորձեց հաշվեհարդար տեսնել Հռոմում ապաստանած իր քաղաքական հակառակորդների հետ:Շուտով Յուգուրթային վտարում են Հռոմից, և բեկանում կնքված հաշտությունը։ Պատերազմի վերսկսումից հետո (մ.թ.ա. 110թ.) Յուգուրթան անակնկալ կերպով հարձակվեց հռոմեական բանակի վրա և ստիպեց անձնատուր լինել։ Կաշառված հռոմեական հրամանաարը պայմանագիր կնքեց, համաձայն որի Նումիդիան ճանաչվում էր հռոմեական ժողովրդի դաշնակից։ Մ.թ.ա. 109թ. Աֆրիկա ուղարկվեց Քվինտոս  Ցեցիլիոս Մետելլոսը։ Լինելով անկաշառ և խիստ մարդ նա կարգի բերեց բանակը։ Մ.թ.ա. 109թ. Մուտոլ գետի ճակատամարտում նումիդաիական բանակը ջախջախվեց։ Շուտով բանակի հրամանատարությունը հանձնվեց Գայոս Մարիուսին։
Ծանոթագրություններ
"Մաշկին Ն. Ա., Հին Հռոմի պատմություն, թարգմ. Միրզախանյան Ե. Ա., Եր., ԵՊՀ, 1951թ., էջ 360-363։"
Լոխման
Լոխման, (لقمان), արաբական առասպելական իմաստուն, որի անունը ավանդաբար փոխանցվել է արաբական առածների ու առակների միջոցով։ Լոխման անունով հայտնի է 2-3 անձնավորություն։ Ամենից վաղ հայտնի Լոխմանը, ըստ ավանդության, ապրել է նախաիսլամական շրջանում։ Մյուսը, որը կրել է «իմաստուն» (հեքիմ) մականունը, հիշատակվում է Ղուրանի 31-րդ սուրահի խորագրում, ըստ աղբյուրների, եղել է նուբիական բռնապետ և ապրել Աստվածաշնչի Դավթի ժամանակներում։ Այս Լոխմանին վերագրում են իմաստուն շատ ասույթներ, ոտանավորներ, առածներ, որոնք ավելի հին են, քան նրա մասին եղած բազմաթիվ զրույցներն ու առակները, որոնք տարածված են Արևելքում և ընդհանրություններ ունեն Եզոպոսի, Սինտիպի, Իփկարի առակների ու զրույցների հետ։ Արաբ գրողները Լոխմանի առակների մասին ոչ մի տեղ չեն հիշատակում, թեև դրանք գոյություն են ունեցել XIII դարից։ Լոխման. հայ բանահյուսության մեջ հանդես է եկել որպես իմաստուն բժիշկ, որը, բնության գաղտնիքները յուրացնելով, կենդանացնում է մեռած մարդկանց, երիտասարդացնում ծերերին, հասկանում կենդանիների ու թռչունների լեզուն։ Լոխման. ընկալվում է նաև բժիշկ իմաստով։
Կատեգորիա:Դիցաբանություն
Ուլանների 5-րդ գունդ (Ավստրո-Հունգարիա)
Ուլանյան 5-րդ գունդ (ամբողջական անվանումը՝ Ռուսաստանի կայսր Նիկոլայ II-ի անվան կայսերական և թագավորական հունգարա-խորվաթական ուլանյան գունդ (K.u.k. Ungarisch-Kroatisches Ulanen-Regiment „Nikolaus II. Kaiser von Rußland“ Nr. 5), Ավստրո-Հունգարական կայսրության ուլանների կայսերական և թագավորական հեծելազորային միավորում ։
Մարտական ուղի
Ուլանյան 5-րդ գունդը կազմավորվել է 1848 թվականին խորվաթ բան ֆելդմարշալ-լեյտենանտ Իոսիֆ Իլիչեչի կողմից որպես խորվաթական զորք։ Կազմված է եղել հուսարյան հայտնի գնդի (Banderial-Husaren-Regiment) երեք դիվիզիոնից։ Մարտական ուղին սկսել է հեղափոխության ժամանակ՝ Վիեննայից տեղափոխվելով և մասնակցելով Շվեխհատի ճակատամարտին։ Կռվել է Պարնդորֆում և Մուորում։ 1849 թվականին գերագույն հրամանատարի թույլտվությամբ հուլիսի 23-ին ներառվել է Կայզերական բանակի կազմում որպես կանոնավոր 13-րդ հուսարյան գունդ։ Նույն թվականին կռվել է Տետենիում։ Գնդի առանձին ստորաբաժանումները մասնակցել են նաև Նոյհոյսելի և Սոլնոկի, Տիպիո Բիչկեյի և Իշասեգի կռիվներին։ Ամռանը գունդը Հարավային բանակից տեղափոխվում է բանի հրամանատարության ներքո, իսկ հեծելազորերը վերակառուցվում են որպես հետևակային բրիգադ։ Մասնակցել է Պետերվարդայնի, Օբեչեի և Հեդեշեմի ճակատամարտերին։ 1850 թվականին գունդը կազմալուծվել է, սակայն 1851 թվականի հունվարի 8-ի հրամանով գնդի անզնակազմն ընդգրկվել է նոր 5-րդ խորվաթա-սլավոնական ուլանյան գնդի ''(Kroatisch-Slawonisches Ulanen-Regiment Nr. 5)'' կազմում, որն ուներ 4 դիվիզիոն ։
1860 թվականին կազմալուծվեց 4-րդ դիվիզիոնը։ 1866 թվականին գնդի հինգ հեծելավաշտեր Հյուսիսային բանակի 2-րդ պահեստազորային հեծելազորային դիվիզիայի կազմում մասնակցել են Կյոնիգգրեցի ճակատամարտին։ Տիշնովիցի մարտերում գնդի որոշ ջոկատներ ամբողջովին ջախջախվում են։ Բոսնիական ճգնաժամի օրերին գունդը հանդիսանում էր 13-րդ բանակային կորպուսի հեծելազորային բրիգադի մաս։ Զորքերը երեք գնացքներով տեղափոխվում են Բոսնիա, որտեղ մասնակցում ենԲանյա Լուկոյի, Յայիցեյի, Սարաևոյի, Վելեչիվոյի և Կլյուչիի մարտերին։ Առաջին համաշխարհային պատերազմի ժամանակ գունդը կռվում էր Սերբիայի և Ռուսական կայսրության դեմ՝ օգնելով հետևակային զորամասերին ։
Ավստրո-Հունգարիայի փլուզման նախաշեմին գնդերը դադարեցրեցին ռազմական գործողությունները և հիմնականում ներառվեցին Սլովենացիների, խորվաթների և սերբերի պետության զինված ուժերում՝ հեռացնելով գերմանացի և հունգար սպաներին։ Տուն վերադառնալու ճանապարհին բազմաթիվ գնդեր ստիպված էին մասնակցել Արևմտա-Ուկրաինական ժողովրդական Հանրապետության և Ուկրաինայի Ժողովրդական Հանրապետության դեմ մարտերին, այնուհետև ոտքով անցնել Կարպատները։ Միայն գնդերի մի մասին հաջողվեց վերադառնալ նախկին ավստրո-հունգարական սահմանին Պոդվոլոչիսկի մոտ ։
Համազգեստ
Ստորև ներկայացված է գնդի համազգեստի նկարագրությունը ըստ թվականների ՝
Կայազորեր
Ստորև ներկայացված են Ուլանյան 5-րդ գնդի կայազորերը ըստ թվականի ՝
Գնդի բարեխոսներ
Ստորև ներկայացված են գնդի բարեխոսներն ըստ թվականների ՝
Հրամանատարներ
Ուլանյան 5-րդ գնդի հրամանատարակն կազմն ըստ տարիների ՝
Արտաքին հղումներ
Կատեգորիա:Ավստրիական կայսրության հեծելազորային գնդեր Կատեգորիա:Ավստրո-Հունգարիայի հեծելազորային գնդեր Կատեգորիա:Ուլանյան գնդեր Կատեգորիա:Ավստրո-Հունգարիայի զինված ուժեր
Տեսսենդզյուցու
Տեսսենդզյուցու ( «տեսսենի արվեստ»)՝ տեսսեն կոչվող մարտական հովհարի միջոցով կռվելու ճապոնական մարտարվեստ, հայտնի սամուրայների դասին պատկանող կանանց շրջանում՝ ավատատիրական Ճապոնիայում ։
Տեսսենդզյուցուն հիմնված է ամբողջական կամ ծալովի մետաղական հովհարի, որը սովորաբար ունի ութ կամ տասը փայտե կամ երկաթյա ճաղ։
Պատմություն
Հովհարների ծագման մասին ստույգ տեղեկությունները բացակայում են։ Ճապոնական հովհարները, հատկապես բավական մեծ չափսերի, հին ժամանակներում շատ հայտնի էին Ճապոնիայից դուրս, իսկ ամենաառաջին գրանցված հիշատակումը նրանց մասին առկա է Յուրակու կայսեր իշխանության մասին ժամանակագրությունում (457 — 479) : Հովհարներն անձնական օգտագործման համար բաժանվում են երկու խմբերի.
Ի սկզբանե ծալվող հովհարները շատ հայտնի էին արքունիքում և համարվում էին անձնական հատուկ նշանները, հյատնելով իր տիրոջ կարգի և գրավող դիրքի մասին։ Ավելի ուշ նրանք կատարելագործվեցին իշխանության եկած ռազմական դասի կարիքների համաձայն։ Ռազմական հովհարի նախնին գումբայ-ուչիվան է ` մեծ կլորավուն հովհար, որը օգտագործում էին տարբեր նշաններ և հրամաններ տալու համար։ Հետագայում հովհարների կազմության մեջ ավելացրին երկաթյա ճաղերը, իսկ եզրերը ամրացրին լաքով, դրանով դարձնելով այն զենք։
Շյոնթալ (Վերին Պֆալց)
Շյոնթալ (Schönthal), կոմունա Գերմանիայում, Բավարիա երկրամասում։
Գտնվում է Վերին Պֆալց վարչական շրջանի ենթակայության ներքո։ Կոմունան գտնվում է Կամ շրջանում ։ Բնակչությունը կազմում է 2022 մարդ, տարածքը՝ 43,70 կմ² (2010 թվականի դեկտեմբերի 31-ի տվյալներով)։ Պաշտոնական կոդը՝  09 3 72 ։
Արտաքին հղումներ
Կատեգորիա:Գերմանիայի բնակավայրեր
13 Voices
13 Voices, Sum 41 կանադական պանք-ռոք խմբի վեցերորդ ստուդիական ալբոմ։ Ալբոմը լույս է տեսել 2016 թվականի հոկտեմբերի 7-ին։ Դա Chuck (2004) առաջին ալբոմն է, որը ձայնագրվել է կիթառահար Դեյվ Բեկշի մասնակցությամբ, ինչպես նաև առաջին ալբոմը Ֆրենկ Զումմոյի հետ, որը 2015 թվականին փոխարինեց Սթիվ Ջոզին։ Բացի այդ, դա առաջին Sum 41 ալբոմն է, որը ձայնագրվել է 5 հոգանոց կազմով՝ Թոմ Թակերի և Դեյվ Բեկշի հետ մեկտեղ։ 2016 թվականի մայիսին խումբը հայտարարեց Hopeless Records ստուդիայի հետ մեկտեղ քրաուդֆանդինգային նախագիծ սկսելու մասին։
Ալբոմի ստեղծում
2012 թվականի նոյեմբերին խմբի մասնակիցները հայտարարեցին այն մասին, որ ընդմիջում են կատարում համերգային գործունեության մեջ, որպեսզի ավելի լավ կենտրոնան նոր ձայնագրությունների աշխատանքի վրա։ 2013 թվականի ապրիլի 18-ին թմբուկահար Սթիվ Ջոզը իր Ֆեյսբուքյան էջում հայտնեց, որ լքում է խումբը։ 2014 թվականի փետրվարի 7-ի իր հարցազրույցում Դերիկը հայտնեց, որ նոր երգերը կհայտնվեն «շուտով»։ Խմբի վեցերորդ ստուդիական ալբոմը պետք է դառնար առաջին ալբոմը, որի ձայնագրությանը մասնակցել են միայն երկու հոգի խմբի «օրիգինալ» կազմից՝ Դերիկը և Քոուն։
2015 թվականի հուլիսի 9-ին Sum 41 խումբը հայտարարեց քրաուդֆանդինգային ընկերության բաց թողնման մասին PledgeMusic կայքում՝ երկարատև դադարից հետո միջոցներ հավաքելու և նոր ալբոմ ձայնագրելու համար։
2015 թվականի հուլիսի 23-ին Alternate Press Music Awards ելույթ ունենալու ժամանակ, որը նշանավորվեց խմբի բեմ վերադառնելով, հայտարարվեց Դեյվ Բեկքշի վերադարձի մասին։ Դրանից հետո հարցազրույցի ժամանակ Դեյվը և Դերիկը հաստատեցին, որ Բեկշը վերադառնում է կազմ և կմասնակցի ապագա ալբոմի ձայնագրությանը։ 2015 թվականի դեկտեմբերի 26-ին խմբի ինստագրամում երկու ձայնագրություններ հայտնվեցին, որոնք հայտարարում էին ներ երգերի մասին, 2016 թվականի հունվարի 1-ին Դերիկը հայտարարեց, որ ալբոմի մասին մանրամասները շուտով կլինեն խմբի էջերում և սոցիալական կայքերում։
Ռելիզ
2016 թվականի հունիսի 6-ին հայտնի դարձավ, որ Sum 41 խմբի վեցերորդ ստուդիական ալբոմը ստացավ «13 Voices» անվանումը։ Հայտարարվեց ռելիզի պաշտոնական ամսաթիվը՝ 2016 թվականի հոկտեմբերի 7։
Սինգլներ
2016 թվականի հունիսի 28-ին ցանցում հայտնվեց չորս տարվա մեջ առաջին սինգլը «Fake My Own Death» անունով։ Երգը ազատ է վաճառքի և ներբեռնման համար iTunes, Amazon.com և այլ ծառայություններում, որոնք կապված են երաժշտական դիստրիբուցիայի հետ։ Երգի ռելիզի հետ մեկտեղ հայտնվեց նաև տեսահոլովակը։
Ձայնագրման մասնակիցներ
Sum 41
Արտաքին հղումներ
Կատեգորիա:2016 ալբոմներ Կատեգորիա:Անգլալեզու ալբոմներ
Ստիլի
Ստիլի (Στύλλοι, Mutluyaka), գյուղ Կիպրոս կղզու հյուսիս-արևելքում՝ Կիպրոսի Հանրապետության Ֆամագուստայի շրջանում։
1974 թվականին Թուրքիայի կողմից Հյուսիսային Կիպրոսի ռազմակալումից հետո գյուղը դե ֆակտո մտնում է անկախ Հյուսիսային Կիպրոսի Թուրքական Հանրապետության մեջ։
Բնակչություն
Ըստ 2011 թվականի մարդահամարի տվյալների գյուղի բնակչությունը կազմում է 407 մարդ, հիմնականում՝ թուրքեր։
Ծանոթագրություններ
Կատեգորիա:Կիպրոսի գյուղեր
Ստրոնգիլոս
Ստրոնգիլոս (Στρογγυλός, Turunçlu), գյուղ Կիպրոս կղզու հյուսիս-արևելքում՝ Կիպրոսի Հանրապետության Ֆամագուստայի շրջանում։
1974 թվականին Թուրքիայի կողմից Հյուսիսային Կիպրոսի ռազմակալումից հետո գյուղը դե ֆակտո մտնում է անկախ Հյուսիսային Կիպրոսի Թուրքական Հանրապետության մեջ։
Ըստ 2011 թվականի մարդահամարի տվյալների գյուղի բնակչությունը կազմում է 261 մարդ, հիմնականում՝ թուրքեր։
Ծանոթագրություններ
Կատեգորիա:Կիպրոսի գյուղեր
Չարլզ Մեժեր
Չարլզ Ուիլյամ Դեյվիդ Մեժեր (Charles William David Mesure, ), բրիտանացի դերասան, հայտնի է «Այցելուները» և «Հուսահատ տնտեսուհիները» հեռուստասերիալներում խաղացած դերերով։
Վաղ տարիներ
Հինգ տարեկան հասակում ընտանիքի հետ տեղափոխվել է Ավստրալիա և մեծացել է Սիդնեյում։ 1987 թվականին ավարտել է Նյուինգտոնի քոլեջը, այնուհետև ուսումը շարունակել է Ավստրալիայի Դրամատիկական արվեստի ազգային ինստիտուտում, որն ավարտել է 1995 թվականին՝ կատարողական արվեստի ոլորտի բակալավրի աստիճանով ։ Նույն թվականին տեղափոխվել է Նոր Զելանդիա, որտեղ էլ սկսել է դերասանական կարիերան։
Կարիերա
Մեժերը սկսել է կարիերան մասնակցելով նորզելանդական «Սիրելի քաղաք» սերիալում, որտեղ նկարահանվել է 1996-1998 թվականներին։ 1998 թվականին առաջադրվել է Նոր Զելանդիայի հեռուստատեսային մրցանակին՝ «Փողոցային իրավունքներ» սերիալում իր դերի համար ։
Մեժերը 2004 թվականին տեղափոխվել է ԱՄՆ և սկսել է հանդես գալ կինոյում ու հեռուստատեսությունում։ Նա խաղացել է այնպիսի սերիալներում ինչպիսիք են «Կորուսյալները», «Ոսկորներ», «Ուրվականների հետ խոսողը» և «Լաս Վեգաս»։ 2005-2007 թվականներին նկարահանվել է նաև «Ջորդանի հետաքննությունը» սերիալում։ Մեժերը վերադարձել է Նոր Զելանդիա, որտեղ նկարահանվել է երկու կարճ սերիալներում՝ «Ֆորտունա» (2009) և «Սա իմ կյանքը չէ» (2010)։ Նա վերադարձել է ԱՄՆ, որտեղ նկարահանվել է «Այցելուները» (2010-2011) սերիալում, այնուհետև հրավիրվել է «Հուսահատ տնտեսուհիները» (2011-2012) սերիալի ութերորդ և վերջին եթերաշրջան՝ հիմնական դերով, որտեղ կատարել է Բեն Ֆոլկների դերը, կապալառու, որը սիրավեպ է սկսել Ռենե Փերիի հետ (Վանեսա Ուիլյամս) ։ 2014-2018 թվականներին նկարահանվել է «Once Upon a Time» սերիալի հինգ էպիզոդում՝ ծովահեն Սև Մորուքի դերում ։
Արտաքին հղումներ
Կատեգորիա:Օգոստոսի 12 ծնունդներ Կատեգորիա:1970 ծնունդներ Կատեգորիա:Անձինք այբբենական կարգով Կատեգորիա:Դերասաններ այբբենական կարգով Կատեգորիա:Նորզելանդացի դերասաններ Կատեգորիա:Ամերիկացի դերասաններ Կատեգորիա:Ամերիկացի հեռուստատեսային դերասաններ
Աչո
Աչո (Hacho), ցածր լեռ, որը գտնվում է Աֆրիկայի հյուսիսային ափին, իսպանական Սեուտա քաղաքի մոտ։ Աչոն գտնվում է Միջերկրական ծովի ափին, Ջիբրալթարի նեղուցի վրա, Ջիբրալթարի դիմաց։ Ոմանք ասում են, որ այն Հերկուլեսի սյուներից մեկն է (հարավային սյունի մյուս թեկնածուն Մուսան է)։ Հերկուլեսի լեգենդի համաձայն` երկու լեռները հեռացան և կապեցին Միջերկրական ծովի և Ատլանտյան օվկիանոսի միջև կապը։
Աչոն գտնվում է Ալմինա թերակղզում, որը կանգնած է նեղուցի վրա այնպես, որ բարձրությունը ռազմավարական նշանակություն անենա, և բյուզանդական ժամանակահատվածում կառուցված բերդը (Աչոն) հետագայում օժանդակվել և ընդարձակվել է մարոկկացիների, պորտուգալացիների և իսպանացիների կողմից։ Ներկայումս այն պատկանում է իսպանացի զինվորներին։ Լեռան վրա է գտնվում գեներալ Ֆրանցիսկո Ֆրանկոյի (Generalissimo Francisco Franco) հուշարձանը։
Տիմոթ և Մխիթար Հորինողներ
Տիմոթ և Մխիթար Հորինողներ (ծն․ և մահ․ թթ․ անհայտ), քանդակազարդող հայ վարպետներ, խաչքարեր կերտողներ։ Նրանց ստորագրությամբ հայտնի է կարմրավուն տուֆից մեծ վարպետությամբ 1213 թվականին կերտված մեկ խաչքար, որ գտնվում է Գեղարդի վանքի գավթում, արևելյան պատի տակ։ Խաչքարը կանգնեցված է ճարտարապետորեն ձևավորված պատվանդանի վրա և մի առանձին շուք է հաղորդում գավթի ինտերիերին։ Խաչքարի քիվին արձանագրված է՝ «Աստուած ողորմեա Տիմոթին և Մխիթարա խաչիս հաւրինող»։
Գրականություն
Կատեգորիա:Հայ քանդակագործներ
Մայր Թերեզայի թանգարան
Մայր Թերեզայի թանգարան (Спомен-куќа на Мајка Тереза), մարդասեր, Խաղաղության Նոբելյան մրցանակի դափնեկիր Մայր Թերեզային նվիրված թանգարան-հուշահամալիր Մակեդոնիայում՝ իր հայրենի Սկոպյե քաղաքում, որտեղ նա ապրել է 1910-1928 թվականներին ։ Հուշահամալիրը կառուցվել է Մակեդոնիայի Սենտար շրջանի հայտնի փողոցում՝ նախկին հռոմեական կաթոլիկ եկեղեցու տեղում, որտեղ մկրտվել է Մայր Թերեզան ։ Թանգարանը գտնվում է Ռիստիկ պալատից և Մակեդոնիայի հրապարակից արևելք։ Գործունեության առաջին երեք շաբաթների ընթացքում թանգարանն ունեցել է 12000 այցելու ։
Բացում
Երկու միլիոն եվրո արժողությամբ հուշատուն-թանգարանը բացվել է 2009 թվականի հունվարի 30-ին։ Բացման արարողությունը կատարել է Մակեդոնիայի վարչապետ Նիկոլա Գրուևսկին։ Բացմանը ներկա են գտնվել օտարերկրյա պատվիրակություններ, Մակեդոնիայի Հռոմեական կաթոլիկ եկեղեցու և Մակեդոնիայի ուղղափառ եկեղեցու անդամներ։ Թանգարանի բացումից մեկ շաբաթ առաջ Մակեդոնիայի արտաքին գործերի նախարար Անտոնիո  Միլոշոսկին Մայր Թերեզայի՝ Կալկաթայում գտնվող գերեզմանի մոտ տեղադրել է հուշատախտակ, որտեղ գրված է.
Ճարտարապետություն
Թանգարանի կառուցման աշխատանքները սկսվել են 2008 թվականի մայիսին։ Ծրագիրը ֆինանսավորել է Մակեդոնիայի կառավարությունը, իրականացրել է Մակեդոնիայի մշակույթի նախարարությունը։ Այն Մայր Թերեզայի ծնված տան բազմաֆունկցիոնալ, ժամանակակից փոխակերպված, սակայն ծիսական բնույթի տարբերակն է։ Տան ներսում պահպանվում են մասունքների մի մասը, որոնք Սկոպյե են փոխադրվել Սկոպյեի հռոմեական կաթոլիկ եկեղեցու  աջակցությամբ, որի մասին Նիկոլա Գրուևսկին կանխավ պայմանավորվածություն էր ձեռք բերել ։ Թանգարանային հատվածում կա սրահ, որտեղ ներկայացված են Մայր Թերեզայի և նրա ընտանիքի անդամների քանդակները։ Քանդակներից մեկում Մայր Թերեզան տասը տարեկան է՝ աղավնին ձեռքերում նստած մի քարի վրա։ Թանգարան-հուշահամալիրում կազմակերպվում են նաև մշակութային ցուցադրություններ։ Շենքում գործում է պատկերասրահ։ Շենքի ճարտարապետն է Վանգել Բոժինսովսկին։
Արտաքին հղումներ
Կատեգորիա:Հյուսիսային Մակեդոնիայի թանգարաններ Կատեգորիա:2009 հիմնադրված թանգարաններ
Մարգերիտ Լոնգ
Մարգերիտ Լոնգ (Marguerite Long, ), ֆրանսիացի դաշնակահարուհի, մանկավարժ։
Սովորել է Փարիզի կոնսերվատորիայում, որտեղ և դասախոսել է 1906-1940 թվականներին (պրոֆեսոր՝ 1920 թվականից)։ Կազմակերպել է դաշնամուրի մասնավոր դպրոց։ Հանդես է եկել համերգներով, պրոպագանդել իմպրեսիոնիստների և մյուս ժամանակակից ֆրանսիական կոմպոզիտորների երկերը։ 1943 թվականին Ժ. Տիբոյի հետ կազմակերպել է դաշնակահարների և ջութակահարների մրցույթ (1946 թվականից՝ Մ. Լոնգի և Ժ. Տիբոյի անվան)։ 1955 թվականին ելույթ է ունեցել Մոսկվայում։ Գրել է հիշողություններ Գ. Ֆորեի, Կ. Դեբյուսիի և Մ. Ռավելի հետ իր համատեղ աշխատանքի մասին։
Ծանոթագրություններ
Կատեգորիա:Ֆրանսիացի երաժիշտներ Կատեգորիա:Պատվո լեգեոնի շքանշանի կոմանդորներ Կատեգորիա:Ֆրանսիացի դաշնակահարներ Կատեգորիա:Ֆրանսիացի մանկավարժներ
Տուլի է Ատանկուր
Տուլի է Ատանկուր (Toulis-et-Attencourt), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Մարլ կանտոնի կազմի մեջ։ Համայնքի շրջանը՝ Լան։ Համայնքի INSEE կոդը՝ 02745:
Բնակչություն
2010 թվականի տվյալներով՝ համայնքի բնակչությունը կազմում է 133 մարդ։
Տնտեսություն
2010 թվականին համայնքի 91 աշխատունակ (15-64 տարեկան) բնակիչներից 23-ը տնտեսապես ակտիվ էին, 13-ը՝ ոչ ակտիվ (ակտիվության ցուցանիշը կազմել է 74,7%, 1999 թվականին եղել է 63,0%)։ 68 տնտեսապես ակտիվ բնակիչներից աշխատում էին 55-ը (29 տղամարդ և 26 կին), գործազուրկ էին 13 մարդ (7 տղամարդ և 6 կին)։ 23 տնտեսապես ոչ ակտիվ բնակիչներից 8-ը եղել են աշակերտներ կամ ուսանողներ, 8-ը՝ թոշակառուներ, 7-ը տնտեսապես ոչ ակտիվ էին այլ պատճառներով ։
Արտաքին հղումներ
Կատեգորիա:Ֆրանսիայի բնակավայրեր
Սիգկրասի
Սիգկրասի (Σύγκραση, Sınırüstü), գյուղ Կիպրոս կղզու հյուսիս-արևելքում՝ Կիպրոսի Հանրապետության Ֆամագուստայի շրջանում։
1974 թվականին Թուրքիայի կողմից Հյուսիսային Կիպրոսի ռազմակալումից հետո գյուղը դե ֆակտո մտնում է անկախ Հյուսիսային Կիպրոսի Թուրքական Հանրապետության մեջ։
Բնակչություն
Ըստ 2011 թվականի մարդահամարի տվյալների գյուղի բնակչությունը կազմում է 186 մարդ, հիմնականում՝ թուրքեր։
Ծանոթագրություններ
Կատեգորիա:Կիպրոսի գյուղեր
Ավստրալիական օձակեր
Ավստրալիական օձակեր, թռչնի տեսակ` օձակերների ընտանիքից (Anhingidae) :
Տարածում
Տարածված են Ավստրալիայում, Ինդոնեզիայում Պապուա Նոր Գվինեայում։ Նախընտրում են քաղցրահամ կամ էլ աղիավուն ջրա-ճահճային հանդերը։
Նկարագրություն
Քաշը մոտավորապես 2,6 կգ է, երկարությունը` 86-94 սմ։ Արական սեռը տարբերվում է իգականից փետուրների սպիտակ ստորին մասով ։
Կենսակերպ
Որսում և ուտում են շատ ավստրալիական ձկնատեսակներ (Retropinna semoni, Nematalosa erebi, Glossamia aprion, Acanthopagrus australis, Leiopotherapon unicolor, Philypnodon grandiceps, Perca fluviatilis, գետածածան, Cyprinus carpio): Նոր Գվինեական Chelodina novaeguineae կրիան ևս համարվում է ավստրալիական օձակերների որսը, ուտում են նաև շատ անողնաշարավորներ, այդ թվում նաև` միջատներ .:
Նրանց մնացորդներ հայտնաբերվել են Ավստրալիայի մի քանի վայրերում. գտածոները թվագրվում են պլեյստոցենի ժամանակաշրջանից ։
Օպոլե
Օպոլե (Opole), քաղաք է Լեհաստանի հարավային հատվածում։ Ըստ 2009 թվականի մարդահամարի երկրի բնակչությունը 125,992 մարդ է։ Քաղաքի պաշտոնական լեզուն համարվում է լեհերենը։ Բնակչությունը բազմազան է։ Այստեղ ապրում են մեծ քանակությամբ լեհեր և գերմանացիներ
Անվանումը
Ամենայն հավանականությամբ, քաղաքի անունը ծագում է միջնադարյան սլավոնական բնակավայրի անունից ։
Նախալեհական պետության կազմում
XIII դարում Դուքս Կասմիրը հակամարտությունը տեղափոխում է Օպոլե։ Հակամարտության կանխարգելման նպատակով Լեհաստանի արքան այստեղ ամրոց է կառուցում և նվիրում Գերմանիային (Սրբազան Հռոմ)։ 1327 թվականին Լեհաստանի ժամանակավոր անկման պատճառով քաղաքը կցվեց Բոհեմիայի Դքսությանը։ 1521 թվականին քաղաքը միանում է Սրբազան Հռոմեական Կայսրությանը, իսկ Կայսրության անկումից հետո փոխանցվում Բոհեմիային, Գերմանիային և վերջում այժմյան Լեհաստանին։
Գերմանական փոքրամասնություն
Օպոլեում բնակչության մեջ ձևավորվեց մի նոր բարբառ, որը առաջացավ գերմաներենի և լեհերենի համադրությունից։ Օպելեի Լեհաստանին անցնելուց հետո լեհերի և լեհախոսների թիվը կտրուկ անկում ապրեց և գլուխ կանգնեց գերմաներենը։ Լեհական կառավարությունը վախենում էր թե Օպոլեն ևս կդասվի գերմանախոս քաղաքների շարքին։
Ծանոթագրություններ
Կատեգորիա:Լեհաստանի քաղաքներ Կատեգորիա:1217 թվականին հիմնադրված բնակավայրեր
Անլոց վանք
Անլոց վանք (Անլոցի Սուրբ Հովհաննես, Անլոցի վանք, Ալնոց վանք, Այլոց վանք), վանք Խաղտյաց աշխարհի Բայբուրթի մարզում, Բաբերդի մոտ։ Եղել է գրչության նշանավոր կենտրոն և անապատ։ Հիշատակված է այստեղ արտագրված բազմաթիվ ձեռագրերի հիշատակարաններով։ Այժմ ամայի ։
Ծանոթագրություններ
Կատեգորիա:Թուրքիայի վանքեր
Վիդալ Սասսուն
Վիդալ Սասսուն (Vidal Sassoon, ), անգլիացի վարսահարդար, ձեռնարկատեր և հասարակական գործիչ։
Կենսագրություն
Վիդալ Սասսունը ծնվել է Լոնդոնում, հրեական ընտանիքում։ Նրա հայրը (Ջեկ Նատան Սասսուն) ծագումով եղել է Սալոնիկից, մայրը՝ (Բետտի Բելլին, 1900-1997) ծնվել է Լոնդոնի Իստ-Էնդ շրջանում, նրա ընտանիքը 1890-ականներին Կիևում հակահրեական ջարդերի ալիքից հետո Ռուսաստանից տեղափոխվել է Անգլիա ։ Հայրը թողել է ընտանիքը, երբ որդին եղել է երեք տարեկան, և Վիդալը դաստիարակվել է մոր կողմից ։ Սասսունը երիտասարդ լինելու պատճառով չի մասնակցել Երկրորդ համաշխարհային պատերազմին, բայց եղել է «Խումբ 43ruen» անգլիական հրեաների կազմակերպության անդամ, որը պատերազմից հետո ցրում էր ֆաշիստական միտինգները Լոնդոնում ու ծեծի ենթարկում նացիստներին։ Նա հայտնի էր նրանով, որ  հականացիստական միջոցառումներին  որպես զենք իր հետ տանում էր  վարսավիրական մկրատ  ։
1948 թվականին մտել է Իսրայելի պաշտպանության բանակ և 1947-1949 թվականներին մասնակցել Արաբա-իսրայելական հակամարտությանը։ Սասսունը եղել է վարսահարդարման արվեստի նորարար, հորինել է մի շարք սանրվածքներ, նրա անունը շուտով դարձավ ճանաչված ապրանքանիշ։ «Procter & Gamble» ամերիկյան անդրազգային ընկերության կողմից արտադրված մազերի շամպունն արտադրվել է նրա անվան տակ։ Այնուամենայնիվ 2003 թվականին Սասսունը սկսեց գործընթաց ընդդեմ «Procter & Gamble» ընկերությանը՝ մեղադրելով, որ շուկայում «Vidal Sassoon» բավականաչափ ակտիվ առաջընթաց չունի  «Pantene» ապրանքանիշի արտադրանքի նկատմամբ։ 2002 թվականին Սասսուն վարսավիրանոցը վաճառել է «Regis Corporationruen» ըներությանը։ 2004 թվականին Սասսունը այլևս կապված չէր իր անունը կրող ապրանքանիշի հետ ։
1977 թվականին Սասսունը եղել է «Միսս Տիեզերք 1977» մրցանակաբաշխության հանձնաժողովի անդամ։ 1982 թվականին հիմնադրել է Հակասեմիտիզմի ուսումնասիրության Վիդալ Սասսուն միջազգային կենտրոնը՝ (SICSA) նպատակ ունենալով, աշխարհը դարձնել ավելի անվտանգ տեղ հրեա ժողովրդի համար և թույլ չտալ Հոլոքոստի կրկնությունը ։
1967 թվականին նա ամուսնացել է  կանադացի դերասանուհի Բևերլի Ադամսի հետ։ 1980 թվականին զույգն ամուսնալուծվել է։ Նրանք ունեին չորս երեխա, այդ թվում՝ որդեգրված երեխա։ Դուստրերից մեկը՝ դերասանուհի Կատյա Սասսունը, մահացել է 2002 թվականի հունվարի 1-ին՝ թմրամիջոցների մեծ չափաբաժնից։
Վիդալ Սասսունը հեղինակ և համահեղինակ է մի քանի գրքերի, 1979 թվականի վերջին մասնակցել է «Your New Day with Vidal Sassoon» կարճամետրաժ հեռուստասերիալին։
Վիդալ Սասսունը Անգլիայում առաջին վարսահարդարն էր, որը մարդկանց «վերադարձրեց» վարսավիրանոցներ։ Այդ ժամանակ նա ստեղծեց սանրվածքների մի քանի ձևեր, որոնք հայտնի են մինչև այժմ։
Մահ
Վիդալ Սասսունը մահացել է Լոս Անջելեսի Բել Էյրի թաղամասում գտնվող իր սեփական տանը ։ Ըստ քաղաքային ոստիկանության ներկայացուցիչների՝ մահը տեղի է ունեցել բնական ճանապարհով, սակայն լրատվամիջոցները հետագայում հաղորդել են, որ նրա մոտ հայտնաբերվել է լեյկեմիա ։
Արտաքին հղումներ
Կատեգորիա:Լեյկոզից մահացածներ Կատեգորիա:Բրիտանացի հասարակական գործիչներ Կատեգորիա:Բրիտանացի գործարարներ
Լելեպա (կղզի)
Լելեպա, կղզի Վանուատուի խաղաղօվկիանոսային կղզիներում։ Պատկանում է Նոր Հեբրիդյան  կղզիներին և տեղակայված է Էֆատե կղզու հյուսիսարևմտյան ափին։
Լելեպան ունի մոտ 5 կիլոմետր երկարություն՝ հյուսիսից հարավ ուղղությամբ ու 160 հա տարածք։ Ամենաբարձր կետը Տիֆիտ լեռն է, որի բարձրությունը 202 մետր։ Լելեպայի բնակչությունը շուրջ 500 մարդ է։ Ամենամեծ քաղաքը Նատապաոն է (բնակչությունը՝ 350 մարդ), գտնվում է կղզու հարավային մասում։ Կղզու հյուսիսային ծայրում տեղակայված է Լելո գյուղը։ Կղզու վրա կա դպրոց, մանկապարտեզ և երկու եկեղեցի։ Մոսո և Էֆատե հարակից կղզիների հետ միասին՝ Լելեպան ստեղծում է բնական Հավանա նավահանգիստը, որ կոչվել է HMS Havannah (1811) բրիտանական նավի անունով, որը երկու անգամ խարսխվել է այնտեղ 1849-1850 թվականներին։
Տեղական լեզուն լելեպան է, նրանով խոսում է ավելի քան 400 մարդ։ Այն երբեմն համարվում է հարավային էֆատե լեզվի բարբառ։
Ֆելս քարանձավ
Կղզու հարավարևմտյան կողմում գտնվում է Ֆելս քարանձավը։ Քարանձավն այդպես է կոչվում Նգունա (Հյուսիսային Էֆատեի լեզու) լեզվով։ Ֆելս կամ Ֆելես ձևերը տեղական բարբառային տարբերակներ են։ Քարանձավում կան բազմաթիվ ժայռապատկերներ և մինչև 3000 տարեկան ժայռեր։ 2008 թվականից ի վեր քարանձավը եղել է Ռոյ Մատայի մի մասը։ Վերջինս Համաշխարհային ժառանգության օբյեկտների ցանկում է ։
Ըստ լեգենդի՝ Ռոյ Մատայի առաջնորդը մահացել է քարայրում 16-րդ դարի վերջին։ Այլ լեգենդներում քարանձավը եղել է առաջին տիտղոսակրի՝ Ռոյ Մատայի նստավայրը։
Ֆելս քարանձավն ունի 22 մետր բարձրություն։ Նրա տրամագիծը 50 մետր է՝ մոտավորապես շրջանաձև գծագրով։ Շրջապատող ժայռը, որը կոչվում է fta, բաղկացած է հրաբխային բրեկչիա և պեմզա քարերից։
Բացառությամբ ետևի պատի՝ մնացած բոլոր պատերը ծածկված են բարձր ժայռապատկերներով․ դրանցից մի քանիսը մասամբ համընկնում են միմյանց։ Հնագույններից մեկն ունի կարմիր բծեր և ձեռագրեր, հավանաբար թվագրվում է Մ. թ. ա I հազարամյակին, վերաբերում է Լապիտա մշակույթին։ Այնուամենայնիվ, նկարների մեծ մասը սև գծերով պատկերներ են։ Նրանց թվում կան 1500 տարեկան նկարներ, բայց շատերը ստեղծվել են շատ ավելի ուշ՝ 18-րդ դարում։ Պատկերազարդումների մեջ կան թռչուններ, ձկներ ու մարդակերպ արարածներ։ Աբստրակտ ձևավորումն ընդգրկում է պարզ և բարդ երկրաչափական գործիչներ, ինչպիսիք են անկյունները, եռանկյուններն ու շեղանկյան ուրվապատկերները։ Մարդկանց ամենամեծ ներկայացուցիչը, ավանդույթի համաձայն՝ Ռոյ Մատան է։
Պեղումները ցույց են տալիս, որ քարայրը երբևէ բնակեցված չի եղել։ Երկրաշարժերի ժամանակ ժայռերը պարբերաբար փլուզվել են։ 2002 թվականի վերջին, խոշոր երկրաշարժի ժամանակ մուտքի մի մասը փլվեց։
Զբոսաշրջություն
Ֆելս քարանձավը, սկսած 19-րդ դարից, մեծ մասսայականություն է վայելում եվրոպացի այցելուների կողմից։ Քարանձավի մուտքի մոտ կա գրաֆիտի` ստեղծված ճանապարհորդների կողմից 1874 թվականին։
Նատապաու մունիցիպալիտետի տուրիստական ընկերությունը այցելուներին նավակով բերում է կղզի։ Կղզին հայտնի է դարձել ԱՄՆ-ի «Survivor:Vanuatu» ռեալիթի շոուի շնորհիվ, որում մրցակիցները գտնվում էին Լելեպայի ծովափին։ Այնուամենայնիվ, իրական ճամբարը եղել է Էֆատե կղզում, Մանգալիլուում։
Արտաքին հղումներ
Կատեգորիա:Վանուատուի կղզիներ
Վիլամայնա
Վիլամայնա (Villamaina), կոմունա Իտալիայում, գտնվում է Կամպանիա մարզի Ավելինո գավառում ։
Ժողովրդագրություն
Բնակչության թվաքանակի փոփոխությունները
Ծանոթագրություններ
Կատեգորիա:Իտալիայի բնակավայրեր
Տիկին Ձնաբուքը
«Տիկին Ձնաբուքը» (Frau Holle), Գրիմ եղբայրների հեքիաթը կախարդական ջրհորի մասին, որը պարգևատրում է աշխատասեր աղջկան ու պատժում ծույլին։ Հեքիաթների սյուժեների Աարնե-Թոմփսոնի համակարգում կրում է 480 համարը՝ «Բարի և չար աղջիկներ»։
Սյուժե
Աղջիկը տանում է խորթ մոր բոլոր վիրավորանքները։ Վերջիվերջո, խորթ մայրը նրան ստիպում է մտնել ջրհորը, որպեսզի հանի պատահաբար այնտեղ գցած իլիկը։ Այդպես նա հայտնվում է ստորերկրյա աշխարհում, որը միաժամանակ ամպերի աշխարհն էր։ Այնտեղ նա անցնում է աշխատասիրության ու բարության փորձությունների միջով՝ օգնություն ցուցաբերելով կարիքավորներին. փռից հանում է թխված հացերը, թափ տալիս հասած խնձորներով ծառը։ Ի վերջո ճանապարհը նրան հասցնում է տիկին Ձնաբուքի խրճիթը, որը սարսափելի «ծեր կին էր», ուներ «երկար ատամներ», բայց և բարի սիրտ։ Աղջկա նոր պարտականությունն է դառնում ամեն օր տիկին Ձնաբուքի փետրե բարձերը թափ տալը, որի շնորհիվ ամբողջ աշխարհում ձյուն էր գալիս։ Որոշ ժամանակ անց աղջիկն սկսում է կարոտել հարազատ տունը և տիրուհուն խնդրում է թույլ տալ հեռանալու։ Դարպասներն անցնելիս ջանասեր աղջկա վրա ոսկե անձրև է տեղում, նրա հագուստները ծածկվում են ոսկով։ Բացի այդ, տիկին Ձնաբուքը աղջկան տալիս է կորած իլիկը և վերջինս վերադառնում է տուն։ Ջրհորի մոտ նստած աքաղաղը, նրան տեսնելով, երգում է. «Ծուղրուղո՜ւ, մեր աղջիկը ոսկի հագած տուն եկավ»։
Խորթ մայրն աղջկան ջերմ է ընդունում։ Նախանձելով աղջկա պատմածից՝ նրա ծույլ ու տգեղ աղջիկը գնում է նույն ճանապարհով, սակայն հրաժարվում է օգնել կարիքավորներին, իսկ տիկին Ձնաբուքի մոտ նրա աշխատանքը պիտանի չէր։ Ձանձրացնելով տիրուհուն ու երազելով ոսկե պարգևների մասին՝ ծույլ աղջիկը դարպասների մոտ որպես պարգև ստանում է մի կաթսա կուպր, որով ծածկված է մնում մինչև կյանքի վերջը։
Սյուժեի ծագում
Գրի է առնվել Վիլհելմ Գրիմի հարսնացուի՝ Դորտհեն Վիլդի պատմածով։ Հրապարակվել է 1812 թվականի հեքիաթների շարքում։
Այս հեքիաթի հայրենիքը միանշանակորեն որոշելն անհնար է. Գերմանիայում «ֆրաու Հոլլե» համարվել են բազմաթիվ լեռներ, կան մի շարք գագաթներ, որտեղ, ըստ բնակիչների պնդմամբ, ապրել է տիկին Ձնաբուքը։ Այդ լեռներն են Հոհեր Մեյսները Կասելի ու Էշվեգեի միջև, Հյորզելբերգը Այզենախի մոտ, ինչպես նաև Հյորզելբերգ ու Հոլլերիխ (Hollerich) բարձրությունները։
«Ֆրաու Հոլլեի» մասին գրավոր հիշատակումներն արվել են առնվազն 1000 տարի առաջ։ Ամենավաղ գրավոր հիշատակումը հանդիպում է Վորմսի արքեպիսկոպոս Բուրհարդի դեկրետներում, որոնք գրվել են 1008 և 1012 թվականների միջև։
Սյուժեի մեկնաբանություն և վերլուծություն
Հեքիաթը վերաբերում է անցյալում հաճախակի հանդիպող ներընտանեկան կոնֆլիկտին, երբ շատ կանայք մահանում էին հետծննդաբերական շրջանում, ամուրիները հաճախ նորից ամուսնանում էին, իսկ խորթ քույրերն ու եղբայրները միմյանց հետ մրցում էին ընտանեկան կարգավիճակի համար։
Հեքիաթը, հավանաբար, հիմնված է դիցաբանական նյութի ժողովրդական մշակման վրա։
Սյուժեի բազմաթիվ հնամենի մոտիվներ, ըստ Գետտներ-Աբենդրոտի, հանգում են նեոլիթյան դարաշրջանի մեծ մայր-աստվածուհուն ։ Նման եզրակացության է եկել պատմաբան Կարլ Կալլմանը, ըստ նրա. «Նշաններն ասում են, որ տիկին Հոլլեն բուսականության ուրվականի և ոգու տարատեսակ չէ, այլ երկրի կանացի հին աստվածության տեղական անձնավորում. նրան տարբեր անուններով երկրպագում էին գրեթե ամբողջ աշխարհում» ։
Գերմանագետ Էրիկ Թիմն սկսում է նրանից, որ «Հոլլե» անունը (գթասիրտ) ի սկզբանե եղել է գերմանացի աստվածուհի Ֆրիգգի մականունը, այն առանձնացել է քրիստոնեությունից հետո, նաև այն պատճառով, որ հեթանոս աստվածներին հրապարակավ հիշատակել չէր կարելի, իսկ նրանցից ընդհանրապես հրաժարվելը դժվար էր ։